на влаковата бригада указания какви действия да предприемат при неизправности на бордово оборудване, които засягат движението на влака.
 В случай че машинистът констатира неизправност на някоя част от бордовото оборудване, която засяга движението на влака, той предприема следните мерки:
 –информира ръководителя на движението за положението и за ограниченията на влака, в случай че на влака бъде разрешено да продължи движението си;
 –машинистът не започва и не продължава движението, преди да е получил разрешение за това от ръководителя на движението;
 –ако ръководителят на движението даде разрешение влакът да започне или да продължи движението си, машинистът продължава, като се съобразява с ограниченията на влака.
 Ако ръководителят на движението не даде разрешение влакът да започне или да продължи движението си, машинистът следва указанията на ръководителя на движението.
 16.Неразрешено преминаване на крайната точка на разрешено движение
 –В случай че машинистът установи, че влакът неразрешено е преминал крайната точка на разрешеното движение, той незабавно спира влака.
 –Ако влакът е спрян от действаща система за влакова защита (СВЗ), машинистът предприема необходимото, за да се задейства внезапната спирачка.
 –Машинистът информира ръководителя на движението.
 –В случай че ръководителят на движението установи, че даден влак неразрешено е преминал крайната точка на разрешеното движение, ръководителят на движението предприема всички необходими действия, за да спре незабавно влака.
 –Машинистът и ръководителят на движението предприемат всички необходими действия, за да защитят всички влакови движения.
 Когато влакът е в състояние да продължи, машинистът информира ръководителя на движението. Ръководителят на движението определя или проверява маршрута, по който влакът ще продължи пътуването си, и дава всички необходими указания.
 17.Неизправност на оборудване по протежение на коловоза, включително неизправност на контактната мрежа
 –Управителят на инфраструктурата определя дали неизправността на оборудването по протежение на коловоза (включително контактната мрежа) засяга безопасното и/или ефективното експлоатиране на влаковете.
 –Управителят на инфраструктурата дава на машиниста нужните указания относно действията, които трябва да предприемат в случай на такава неизправност, съгласно точка 4.2.1.2.2.3 от настоящия регламент.
 –В случай че машинистът констатира неизправност на което и да е оборудване по протежение на коловоза (включително контактната мрежа), засягаща безопасната и/или ефективната експлоатация на влаковете, той информира възможно най-бързо ръководителя на движението за положението и следва указанията на ръководителя на движението.
 Допълнение В
 Методика на комуникацията, свързана с безопасността
 C1. Устна комуникация
 1.Обхват и цел
 В настоящото допълнение са определени правилата за свързаната с безопасността комуникация между влаковата бригада, главно машиниста, и ръководителя на движението, като по-специално е дефинирана структурата и методиката на тази комуникация. Свързаната със сигурността комуникация има приоритет пред всички други видове комуникация.
 2.Свързана със сигурността комуникация
 2.1.Структура на комуникацията
 Съобщения, свързани със сигурността, се предават кратко, ясно и доколкото е възможно — без съкращения. За да се гарантира че съобщението ще бъде разбрано и ще бъдат предприети съответните действия, предаващите съобщението служители включват в него поне следното:
 –точното си местоположение;
 –функциите, които изпълняват, и информация за необходимото действие.
 Машинистите се представят с номера и местоположението на влака.
 Ръководителите на движението се представят, като посочват своята контролна зона или местоположението на своя пост.
 2.2.Методика на комуникацията
 Предаващите съобщението служители:
 –проверяват дали съобщението е получено и